User talk:DANZING EXPLOSION

DANZING EXPLOSION, kasaysayan sa likod ng sayaw…

Sa loob ng pitong taon ang programang DANZING EXPLOSION ay nagbigay kasiyahan sa mga Taga-Lunsod ng San Pablo at mga karatig bayan, partikular ang ikatlong purok ng Lalawigan ng Laguna, na kinabibilangan ng San Pablo City, Rizal, Nagcarlan, Liliw, Alaminos, Victoria, at Calauan. At sa loob ng mahabang panahon, hindi lamang ito napanood sa kani-kanilang mga telebisyon sa pamamagitan ng Cable TV, kungdi ang buong produksyon ay nagkakaroon ng delayed remote broadcast ng nasabing palatuntunan sa naturang mga lugar. At hanggang sa kasalukuyan ang programang DANZING EXPLOSION ang itinuturing na longest running musical variety show sa kasaysayan ng local cable TV Noong June 1999, nagsimula ang orihinal na konseptong pangtelebisyon ng programang DANZ’ING EXPLOSION, na ang tanging layunin ay mahubog ang talino ng mga kabataan ng Lunsod ng San Pablo at mga karatig bayan sa iba’t ibang larangan, maging ito ay sa pagsayaw, pagkanta, at pagho-host. At sa pagbubukas ng naturang programa sa TELMARC Cable TV 11 ay unang naging tampok na hosts sina Rosa Alvero, Lianne Carandang, Mhaze Puntanar, at Shiela Marco. Dito’y naging tampok din ang grupong HYPER MOVERS na itinuturing na isa sa pinakamainit na local na mananayaw sa bansa. Sa kasaysayan ng lunsod ang grupong ito lamang ang gumawa ng pangalan sa larangan ng showbiz at nakilala sa pamamagitan ng programang PEN-PEN DE SARAPEN sa RPN Channel 9, kung saaan ay regular din silang napapanood. Dahil dito, marami ring oportunidad ang nabuksan para sa mga local na grupo ng mananayaw, at nagsimula na nga ang mga careers ng grupong Unlimited Dancers, Black Intensity at Boys in the Hood, Mga grupong kauna-unahang naging regular sa nasabing programa. Maraming mga tumapat na programa sa naturang show, subalit hindi sila nagtagal sa ere at hindi nagawang pantayan ang pamamayagpag ng naturang programa sa cable tv. At sa pagdaan ng panahon ay naging mga hosts na rin sina Rhyan Balitaan, Raffy Casal, at Anica Gesmundo, at dito’y nabuksan ang pinto para sa iba pang grupo ng mga dancers gaya ng Boysmove, Hi-Intensity, Perfection Movers, Black Conquest, Glamorous Dancers, Techno Jazzers, Simple Attraxion, Versatile, at Extreme Dancers. Habang tumatagal ay parami pa nang parami ang mga grupo ng dancers na nabigyan ng break ng naturang programa.Ito ang nagsilbing daan upang sila’y tuluyang makilala at magkaroon ng sariling tatak sa local danz music scene. At pumasok din sa eksena ang iba pang mga grupo gaya ng Chiliboys, Dynamic In Style, At sa pagkawala sa sirkulasyon ng grupong HYPER MOVERS, nakilala naman ang HYPERSTRUCK sa pamamagitan ng isang malaking show, kung saan ang kanilang nagging panauhin ay ang singer/comedian na si Andrew E. Kasabay din ito ng pagdiriwang ng anibersaryo ng Ultimart Supermarket. Ang grupong HYPERSTRUCK ay itinuturing na isa rin sa pinakamainit na grupo ng mananayaw sa kanilang panahon na binubuo nina, Marlon Alinea, Benedict Nuestro, French Cabuhat, Paulo Tolentino, Sherman Alinea, Embrace Dungo, Rhyan Manalo at Eric Delinia. At di nagtagal ay naging permanenteng host na rin ng naturang show sina MARLON ALINEA at ERIC DELINIA na di lang napapanood sa isang Cable TV network, kundi sa dalawang malalaking networks na Telmarc Channel 17 at Celestron Community Channel 10. Hanggang sa ngayon ay patuloy pa ring nagbibigay ng kasiyahan ang Danzing Explosion at hangga’t maraming mga kabataan ang nagnanais ibahagi sa madla ang kanilang angking husay at talino, mananatili ito sa ere upang magbigay ng pagkakataon para maabot ang kanilang mga pangarap.